
Aquesta  obra  va  ésser  representada  per  primera  vegada 
en  el  «Teatre  Espanyol»  de  Barcelona,  la  vetlla  del  2  de 
Novembre  de  1912,  per  la  companyia  del  Sindicat  d'Autors 
Dramàtics  Catalans,  baix  el  següent  repartiment:  Agna 
Lemnitz,  donya  Emilia  Baró;  Sergi  Padlowski,  don  Joaquim 
Vifias;  Gran  Duc,  senyor  Bozzo;  Ge  ne  ral- Governador, 
senyor  Casanovas;  Capità- Ajudant,  senyor  Capdevila  (C); 
Oficial  primer,  senyor  Tor;  Oficial  segon,  senyor  Bar- 
dem;  Pope  primer,  senyor  Daroqui;  Pope  segon,  senyor 
Sirvent;  Dallaire  primer,  senyor  Benet;  Dallaire  segon, 
senyor  Cervera;  Dallaire  tercer,  senyor  Ribas. 

Direcció,  a  càrrec  de  don  Joaquim  Vifias. 


ACTE  ÚNIC 


Interior  d'una  fortalesa  en  les  riberes  del  Vístula. 
Al  fons,  ample  espitllera  mirador,  que  dona  a  un 
accidentat  roquisser  prop  la  ribera.  A  dreta,  del 
mateix  fons,  porta-corredor  d'entrada  general. 
A  esquerra,  primer  terme,  una  porta  que  con- 
dueix als  calabossos  y  altres  dependències;  y  a 
dreta  segon  terme,  una  escala  que  condueix  als 
glacis.  Una  taula  ab  una  gran  llàntia  encesa  a 
l'esquerra;  un  jas  de  pots  y  bancs  ab  una  manta 
al  damunt,  a  la  dreta;  armes  y  plànols  penjats 
pels  murs,  etc. 


ESCENA  PRIMERA 
Generar,  Capità  y  Oficials  i.  y  2. 

Oficial  2. 
A  l'ordre,  general. 

General 

Aquesta    lletra 
al  palau  del  Gran  Duc,  abans  les  turbes 
no  intentin  assaltarlo.   (Li  entrega  un  paper.) 
(Oficial  2.  pren  el  paper  y  se'n  va  pel  fons.) 

Capità 
(que  entra  en  aquet  moment.) 

Molt    me    temo 
que  no  s'hi  arribi  a  temps. 


el   nou  embaixador? 


General 

Tant   perill    corre, 

Capità 


Hi  han  mals  presagis. 
L/esperit  de  revolta  's  consolida, 
y  amenassa  terrible  la  jornada. 

General 

ihai  gent  del  camp,  diu  que  ha  aixecat  bandera 
en  contra  d'ell? 

Capità 

Contra  ell  y  contra  '1  pacte 
d'intervenció   austríaca,   s'assegura 
que  han  entrat  decidits  a  Poliatowna. 
Urbans  y  camperols,  aixís  que's  fixen 
ab  algun  extrangè,  el  mofen,  l'insulten, 
perquè,  si  es  home  armat,  amic  de  brega, 
contesti  rudament  y  motius  tinguin 
de  provocà  '1  motí  que  en  l'aire  's  forja. 

General 
Guerra  tindrà  qui   'n  busqui. 

Capità 

Es  que  la  busquen. 
No  hi  ha  més  que  observar  les  fesomies: 
En  els  rostres  llegiu  l'impaciència; 
pels  ulls  vessa  la  ràbia  concentrada; 
en  els  semblants,  fins  en  l'ambient  se  noten 
senyals  del  rompiment  que  s'aproxima. 

General 
Y  els  servidors  del  Duc? 

Capità 

Cap-cots  y  motxos, 

no  gosen  ni  tan  sols  eixir  de  casa. 

Els  que  hostatjen  prussians,  austríacs  o  russos, 

—  foraster  alia  de  mal  grà,   que  n  diuen,  — 

els  preguen  per  que  escapin  a  sa  pàtria 

abans  no  esclati  franca  la  revolta, 

per  evitar  trastorns  y  compromisos. 

General 

Cobarts,   més  que   cobarts!   Justament  ara; 
quan  a  punt  d'entregarse   tenim  Wilma, 
Bochnia,  Sandec,  Tarnow  y  fins  Varsòvia! 

(Entren  pel  fons  tres  dallaires  custodiats  per  una  pa- 
rella de  soldats  y  seguits  del  Oficial  i.) 

Oficial  i. 
General:  tres  paisans. 

General 

Sediciosos? 

Oficial  i. 

Han  sigut  detinguts  prop  la  ribera 

ab  armes  a  les  mans,  mentres  cridaven: 

«Via  fóra  extrangers!» 

General 

Be.  Deslliguèulos 
y  a  la  masmorra  ab  ells. 

(Els  soldats  se'n  enduen  els  Segadors  per  la  porta  de 
la  esquerra.  El  Capità  dona  una  mirada  interroga- 
tiva al  General.  Oficial  i.,  després  de  acompanyar 
als  presoners,  torna  d  entrar,  atravessa  la  escena  y 
se'n  va  pel  fons.) 

Orde   rebuda 

fa  poc,  del  mateix  Duc. 


vol  jugà  ab  foc! 


Capità 
Però...  aquest  home 

A 

General 

S'hi  cremarà  les  ales, 
ans  que  cedir,  qu'es  aligot  de  ferro 
y  la  seva  altivesa  no  té  límits. 

Capità 

Corren  mals  vents,  no  obstant.   Jo  juraria 

que  l'aligot,  avui,  se  la  tem  negra. 

Ell  prou  mana,  com  sempre  inexorable, 

mes  sa  veu  imperiosa  ja  no  troba, 

ni  en  mitg  dels  cortisans,  ni  entre  'Is  ministres, 

el  ressò  d'altres  temps. 

General 
No  l'obeeixen? 

Capità 

Volia  fe  '1  cor  fort,  sí,  presentantse 
ab  gran  serenitat  davant  del  poble,  • 
però  l'instint  de  viure  ja  '1  domina. 

General 

No  hagués  deixat  entrà  aqueixa  caterva 
de   dallaires   maleits,  gent  disoluta, 
rodamóns  imprudents,  homes  sense  ordre... 

Capità 
Gent  valenta,  no  obstant. 

General 

Més  temerària, 
que  valenta.  Son  ells  que  a  darrera  hora 
han  portat  la  basarda  an  els  districtes. 

Capità 
No  'm  negareu  que  alguns... 

General 

Jo  os  asseguro 
que   'Is  ciutadans  honrats,  els  bons,  els  reben 
ab  prevenció. 

Capità 

Però   's  fan  necessaris. 
El  seu  treball  es  útil.  Tot  tementlos, 
la  ciutat  se  'Is  estima. 

General 

Avui,  sent  festa, 
se  n'hauran  juntat  molts? 

Capità 

A  mils,  se  compten, 
armats  tots  de  picots,  dalles  y  aixades. 
<;No  os  hi  heu  fixat,  aquets,  quin  aire  duien?... 
Sorruts  y  malcarats,  passen  les  portes 
com  si  vinguessin  disposats  a  empendre 
un  assalt  sanguinari.  Arreu  hi  ha  rotllos 
de  segadors  y  veíns.  Totes  les  vies 
bullen  d'animació.  Davant  les  cases, 
xiuxiueja  tothom  ab  gran  misteri; 
y,  els  cridaners,  sentiu  que  s'acaloren 
parlant  del  plet  insòlit  que  sostenen 
la  Rússia  y  la  Polònia  fa  mitg  sigle; 
comentant  ab  despit  la  violència 
dels  nous  embaixadors,   al   excedirse 
en  lo  manat;  les  detencions  injustes 
de  concellers  y  popes;  l'últim  bàndol 
qu'ells  creuen  denigrant;  les  grans  victòries 
de'n  Kosciusko  a  Cracòvia...  Tot  fa  feixa, 
en  l'incendi  paorós  que  s'inicia. 
(Entra  l'Oficial  i.,  pel  fons.) 

Oficial  i. 
General:  el  Gran  Duc! 

General 

El  Gran  Duc,  ara? 

Capità 

l'El  Gran  Duc?...  Deu  vení  a  cercar  refugi?... 

(Va  a  guaitar  al  fons.) 
Ell  en  persona,  cert. 

General 

Com  es  possible?... 

Capità 
Dret  aqui  s'encamina  ab  gran  silenci. 

Oficial  i. 
L'acompanyen  dos  popes. 

Capità 

Es  que,   a  fóra, 
dèu  aumentà  el  perill... 

General   (a  Capità) 

Raó  teníau... 
(Entren  el  Gran  Duc  y  els  Popes  i.  y  2.) 

ESCENA  II 
General,  Capità,  Oficial  i,  Gran  Duc 
y  Popes  i.  y  2. 

Gran  Duc 

Que  Santa  Agna  Maria  'ns  protegeixi, 
tot  salvant  al  Imperi! 

POPE  I. 

Qu'ella  'ns  guardi 
y  Sant  Estanislau,  el  patró  nostre. 

Generai, 
Vos  aquí,  gran  senyor?...  Tant  sol,  vos  deixen? 

Gran  Duc 
Sol  ab  ma  dignitat. 

Pope  i. 

Serà  una  proba 
ben  crudel,  però  humana.  Es  llei  de  vida 
la  soletat  del  bras  ab  l'infortuni. 

Generai, 

Y  els  magistrats? 

Gran  Duc 

En  lloc  d'acompanyarme, 
s'han  fingit,  uns,  malalts;  altres,  queixosos 
de  la  meva  actitut  en  el  conflicte. 

Pope  i. 
Sigueu  hèroe,  Gran  Duc!...  El  sacrifici! 

Pope  2. 

Abans  no  's  perdin  la  ciutat  y  el  poble, 
despedíu's  d'ell  y  abandoneu  an  ella. 

Gran  Duc  (Ab  desesperació.) 
Sols  temo  pel  meu  fill. 

Pope  i. 

No  os  deu  engunia 
per  ell,  Senyor,  que  en  lloc  segur  se  '1  guarda 
esperant  que  un  llaüt  ab  remers  destres 

dels  que  solquen  el  Vístula  os  condueixi 
a  la  nau  extrangera  que  ha  de  durvos 
an  ell  y  a  vos  dret  a  més  fermes  terres. 

Pope  2.  (signant  la  llunyania.) 
Guaiteulo  allí,  el  vaixell. 

Gran  Duc 

Mercès  vos  dono. 
Mes  icóm  sortir  d'aquí,  si  arriba  l'hora? 

General 

Molt  fàcilment,  Gran  Duc;  en  la  muralla 
que  dona  al  roquisser  hi  ha  una  fugida. 

Pope  i. 

D'allí  an  el  riu  sols  hi  ha  un  tirat  de  pedra. 
Un  corn  llunyà  vos  donarà  ben  prompte 
la  senyal  de  l'embafc. 

Gran  Duc 

Deu  ens  ajudi! 
Mes  jo  haig  de  resistir,  que'm  queden  f orses... 
Vui  que's  fassi  el  pregó. 

General 
Capità! 

Gran  Duc 

Ordeno 
la  detenció  del  segadors.  Que  's  tanquin 
els  portals  promptament.  Tothom,  qui  sia, 
ab  armes  al  carrè!... 

General  (al  Capità.) 

Trasmeteu  l'orde. 

(El  Capità  parla  baix  a  Oficial  i.  Aquet,  se  'n  va 
pel  fons.)   ■ 

POPE  I. 

Voleu  dir?...  gent  armada?...  Ab  sa  presencia, 
l'inquietut  es  probable  s'accentui. 

Gran  Duc 

Ha  de  se  aixís. 

Pope  2. 

i  Què  dieu?  d  tancar  les  portes 
avui  .precisament,  dia  de  festa? 
Serà  causa,  Senyor,   de  doble  alarma! 
Ja  ho  heu  ben  meditat? 

Gran  Duc 

Qui  es  que  me'n  priva? 
Ho  trobeu  anormal!  Que,  per  ventura, 
no  es  anormal,  fa  temps,  tot  lo  que  passa? 

Pope  i. 

Forsosament,  tal  extremada  mida, 

ha  de  aumentar  l'exaltació  y  la  febre... 

Pope  2. 

Semblaria,  ademés,  que  an  eixos  homes 
els  temeu. 

Gran  Duc 
Doncs,  si;  els  temo  y  els  odio. 

Pope  i. 

Es  cert  que  són,  molts  d'ells,  mateix  que  feres, 
però  son,  també,  francs,  cor-oberts,  dúctils, 
y  no  s'hi  guanya  res  ab  provocarlos. 

Pope  2. 

Si  es  que  estan  revoltats,  veiem  difícil 
que  l'orde  d'un  pregó  basti  a  sotmetre'ls. 

Gran  Duc 

Sé  l'alcans  del  perill  y  re  'm  fa  tòrcer. 
Vacilà  es  de  femelles.  Si  això  esclata, 
tinguèuho  ben  entès  y  cal  que's  diga: 
els  estaments  civils  y  religiosos, 
ab  sa  extranya  y  fatal  condescendència, 
n'hauran  sigut,   de   fet,   els  responsables. 

Pope  i. 

Permeteume,  senyor,  que  així  no  opini... 
Creiem  justificats  recels  y  duptes; 
justificats,  en  part,  ja  que,   per  ara, 
l'odi  es  sols  concentrat,  mes  no  hi  ha  noves 
de  vessament  de  sang  en  cap  dels  barris... 

Pope  2. 

Del  portal  de  Zamek  al  pont  Sobieski 
tot  ho  hem  seguit... 

Pope  i. 

Representem  nosaltres 
l'estat  civil  y  a  tot  intent  de  guerra, 
d'hostilitat  en  contra  del  veinatge 
devem  fe  oposició,  que  la  prudència 
es,  del  bon  governar,   mare  amantíssima. 

Gran  Duc 
Demanen  pau,  y  'm  cerquen  per  matarme! 

Pope  2. 


Exagereu,  Senyor! 


Pope  i. 


Cal   advertirvos 
que  aqueixa  matinada  s'ha  dat  orde 
d'estar  promptes  ab  armes  trescents  guàrdies 
dependents  del  Concell.  Se  os  ofereixen 
per  lo  que  pugui  ocórrer.  Sou  ben  lliure 

de  donar  la  consigna  an  aquets  homes... 
Han  de  fer  foc?  Que  fassin  foc!  Nosaltres 
ens  en  rentem  les  mans. 

Gran  Duc 

Es  cobardía. 

Pope  i. 

Es  prudència,  Senyor. 

<•> 

Gran  Duc 

Es  odi  a  Rússia. 

Pope  i. 
No.  Amor  als  homes,  sense  fixar  patrial 

Gran  Duc 

Penseu  en  el  poder  del  nostre  Imperi! 
Y  si  l'Imperi  es  poderós,  en  l'hora 
present,  jo  ho  soc  encara  pera  fervos 
empresonà...  o  per  durvos  a  la  forca. 

Pope  i. 

Penseu  que  un  poble  irat  es  una  fera; 
que  en  contra  d'ell  no  hi  poden  re  'Is  esbirros, 
y  que,  si  es  malvestat  lo  que  ara  's  sembri, 
poden  ser  molt  pitjors  les  represàlies. 

Gran  Duc 

Mercès  pels  bons  concells,   digníssims  Popes, 
però  no  'Is  seguiré... 

Pope  i. 

Que  Deu  vos  guíi 
pel  camí  de  la  llum  que  al  èxit  mena. 

(El  Gran  Duc  se'n  va  per  l'escala,  seguit  del  General. 
Els  Popes  resten  un  instant  guaitantlo  ab  compassiu 
esguard.   En  aquet  moment    entra    Sergi  Padlovvski 


—  18  — 

seguit  de  l' Oficial  i.  Vé  ferit  del  bras;  al  fixarse  en 
els  Popes,  en  un  moviment  ra-pit,  que  l'oficial  no  pot 
evitar,  s'agenolla  y  besa  la  mà  a  un  d'ells.  Els  Popes 
se'n  van  pel  fons.) 


ESCENA  III 

El  Capità,  Sergi  Padlowski  Y  Oficial  i. 

« 

Capità  (per  Sergi) 
Ab  els  altres,  aquet. 

Sergi 
Qui  són  els  altres? 

Oficial  i.  (a  Sergi) 
No  os  importa;  seguiu. 

Sergi 

Es  que...  Jo  ho  deia... 
No  fos  cas  que'm  trinquesseu  barrejantme 
ab  espies,  traidors  o  lladres  d'honres. 
Ans  que  això,  viva  Deu,  penjat  me  veja! 

(Fa  una  mueca  de  dolor  produida  per  la  ferida.) 

Capità  (a  Oficial  i.) 
Està  ferit? 

Oficial  i. 

Del  bras. 

Capità 

Millor   seria 
que  's  quedés,  doncs,  fins  que  destí  li  donguin. 

Oficial  i.   (a  Sergi,  signantli  el  jas) 
Espereuvos  aquí. 

Sergi 

Prou!    S'esperessin 
tant  les  llebres  al  jas,  ja  'n  cassariem! 

Capità  (baix  a  Oficial  i.) 
Sembla  valent,  el  Segador. 

Oficial  i. 

Té  l'aire 
de  un  cínic  exaltat,  y  fins  me  penso 
que  entre  ells  se'l  considera  un  peix  dels  grossos. 

Capità   (a  Sergi) 
El  vostre  nom,  quin  es? 

Sergi 
Sergi  Padlowski. 

Capità 
í  Ofici? 

Sergi 
Segador,...  diguem  dallaire. 

Capità 
<íOnt  sou  nat? 

Sergi 

,iOnt   só    nat?...    Vana    pregunta! 
«iQue  no  m'heu  vist,  al  bras,  una  ferida? 
Doncs  si  oferesc  ma  sang  per  'questa  terra, 
podeu  endevinar  que  ella  m'es  mare. 

Capità 
<iPer  què  os  han  detingut? 

Sergi 

l  Voleu  saberho? 
Perquè  he  dit  lo  que  sento  en  un  lloc  públic, 
y,  a  fé,  que  no  'm  sabrà  greu  repetirho, 
que  ja  's  daleix  mon  cor  arran  de  llavis. 
Davant  de  molta  gent  y  ab  veu  potenta 
perquè  'm  sentís  tothom,  vells  y  criatures, 
he  dit  que  es  un  traidor  de  casa  nostra, 
tan  superb  com  inepte,  el  qui  aconcella 
els  agravis,  els  crims  y  les  infàmies 
en  contra  dels  polacs  pels  quals  sent  odi. 
Que  de  la  llar  fa  poc  ens  arrencaren 
empenyentnos   a  lluites  fraticides, 
llensantnos  a  morir  perquè  'Is  fem  nosa; 
y  mentrestant  les  tropes  forasteres, 
ubriagades  de  sang,  els  camps  prenien 
per  ample  hostal  y,  per  serrall,  els  pobles. 
Que  els  nostres  protectors,  prussians  y  russos 
y  austriacs,  que  tots  son  uns,  gent  famolenca, 
allau  d'aventurers  perdona-vides, 
entraren  com  si  fos  la  nostra  pàtria 
país  per  conquistar,  y,  al  èsse  a  dintre, 
li  robaren  els  furs,  tot  trepitxantli 
les  llibertats  guanyades  ja  fa  segles 
a  forsa  de  doló  y  de  sacrificis. 
Que   'Is  delegats  y  embaixadors  que  envia 
el  govern  moscovita  a  Poliatowna 
cometen,  insensats,  crudels  vileses 
y  s'entreguen  a  excessos  y  disbauxes, 
mateix  que  això  sigues,  no  una  colònia 
d'esclaus,  ni  un  gran  ducat  d'ambiciosos, 
sinó  un  burdell  per'escupirhi  injuries, 
per  abocarhi,   a   dolls,   concupiscències, 
que  no  sembla  sinó  que  s'enmirallin 
en  eixa  emperatriu  que  ha  sigut  dèspota 
fins  pel  seu  propi  fill;  en  eixa  reina 
que  donà  el  nostre  trono  à  Poniatowsky 
pera  pagarli  els  goigs  del  adulteri, 
la  cambra  del  pecat,  el  llit  impúdic. 

Capità 
Massa  haveu  dit,  paisà,  y  no  tornaríeu 

a  repetirho  en  lloc,  jo  os  ho  prometo, 
si  no  os  tingués  per  boig. 

Sergi 

He  dit,  encara, 
que'ls  extranya  que's  migri,  la  Polònia, 
terra  d'hèroes  oferts  al  sacrifici, 
y  s'han  j  untat  tres  regnes  poderosos 
pera  taparli  el  sol  perquè  no  creixi, 
tot  prenentli  ab  la  llum,  el  colo  y  l'ànima 
(Capità  y  Oficial  i.,  fan  acció  de  interrompre'l.) 

Sí,  que'l  caràcter  seu  era  demòcrata 

y  ses  institucions  lliberalíssimes. 

Que'ls  sab  greu  que  ens  queixem,  y  ens  atiaren 

en  contra  de  Turquia  y  d'altres  terres 

per  defensà  una  pàtria  que  no  es  nostra. 

Que  acep tarem  un  rei  de  mans  de  Rússia 

y  que  d'això  'ns  vé'l  mal,  d'aqueixa  almoina; 

un  rei  que'ns  porta  lluny  a  fer  la  guerra, 

quan  l'enemic  pitjo  '1  tenim  a  casa. 

Que  Polònia  tenia  abans,  pels  hostes, 

a  tothora  la  taula  ben  parada, 

perquè  no  té  res  seu  per  qui  l'estima; 

y  ens  ho  han  pagat  els  hostes  deshonrantnos 

les  filles,  incendiant,  saquejant  pobles 

y  assassinant  infants.   Que  ab  lleis  inicues 

se'ns  priva  la  defensa  en  els  plets  nostres 

contra  el  poder  reial,  y  ens  suprimeixen, 

ab  la  Constitució,  el  dret  a  la  llengua, 

al  pensar  y  al  sentir,  y  fins  a  l'aire 

que  respirem...  He  dit  que  la  Polònia 

vol  èsse  independent,  sia  com  sia, 

y  qu'es  deure  de  tot  bon  patriota 

la  defensa  dels  drets  que  se  li  neguen. 

Que  l'hem  purgada  ja,  l'etzegallada 

del  vell  protectorat;  que  la  pubilla 

te  prou  seny  y  es  prou  gran  per  trescar  sola 

sense  caminadors  ni  dides  seques. 

Oficial  i.   (als  soldats  del  fons) 
Engrilloneulo! 

Capità 
No!  Deixa'l  que  digui. 

Sergi 

Que  no  'n  te  prou  el  vostre  Imperi  ab  se  amo, 
ab  tenirnos  esclaus  del  seu  capritxo 
y  cobrarse  tributs,  delmes  y  impostos, 
que  al  rostre  'ns  bat  desatinats  dicteris, 
jous  inf amants  y  crudeltats  monstruoses. 
Que  d'ensà  del  tractat  ab  Àustria  y  Prussià 
heu  concitat  al  món  en  contra  nostre, 
desvirtuant  els  fets,  inventant  noves 
que'ns  poguessin  fer  mal  davant  d'Europa. 
Que  mentint  amistats  y  toleràncies 
ens  heu  portat  a  religioses  lluites. 
Ritual  grec  o  llatí,  <jquè  se'ns  en  dona, 
si  Deu  escolta  els  cors  y  no  les  llengües! 
He  dit  que...   jprou  de  pidolà  endebades! 
y  que,  somorts,  sota  caliu  de  engunia, 
hem  arribat,  cremant  de  passió  y  odi, 
al  jorn  gloriós  de  reparà  injusticies. 
Perquè  he  dit  tot  això,  aixís,  en  veu  alta, 
y  ab  la  mateixa  exaltació  y  veemencia... 
perxó  m'han  detingut. 

Capità 
El  capdill,  vostre? 

Sergi 

No  'n  tenim,  de  capdill.  Ni  hi  ha  qui  'n  vulgui. 

Tot  són  soldats  allà  ont  hi  ha  avinensa 

y  bona  comunió  y  franca  armonía. 

Un  sereníssim  cel  brodat  d'estrelles 

ens  està  contemplant  desde  l'altura. 

Ell  presideix  l'esclat.  No  'n  volem  d'altre, 

de  president,  en  eixa  nit  de  festa. 

Capità 
No  deveu  ignorar,  foll  temerari, 

que,  a  la  fi,  la  derrota  es  del  més  feble 
y  aquí  el  feble  sou  vos... 

Sergi 

Mai  de  la  vida! 
Net  el  cor,  el  front  alt  y  el  pit  enfora, 
la  fortitut,  senyor,  no  vos  la  envejo. 

Capità    (Enèrgic.) 

Doncs,  si  sou  fort,  com  dieu,  jo  ara  os  invito 
a  que  crideu  «Visca  l'Imperi!» 

Sergi 

Oh,,  joia! 
Es  dir  que  puc  cridar?...  Per  què  no  ho  deien 
més  aviat,  bons  senyors!  Cor  meu,  desfogat! 

(Cridant.) 
Visca  la  llibertat  de  nostra  terra! 
A  fóra  Is  invasors!  Contra  ells,  y  a  l'arma! 

(Pausa.  —  Capità  y  Oficial    i.,    resten    extranyats  del 
cinisme  de  Sergi.) 

Capità 
Sabeu  ab  qui  parleu? 

Sergi 
No. 

Capità  (mostrantli  el  pit  ple  de  creus  y  estrelles.) 
Y  ara? 

Sergi 

Ah!...  Estrelles? 
Les  hi  heu  fet  veure  prou,  als  polonesos! 
Bastantes  més  n'hi  ha  al  cel  y  no'ns  espanten. 

Oficial  i. 
<iS'ha  vist  cínic  igual! 

Capità 

Es  una  fera. 

Oficial  i. 

Y  els  teniu  per  valents  an  aquets  homes! 
Que  no  ho  veieu  que  amaguen  l'impotència 
ab  la  temeritat? 

Sergi 

També  ho  dirieu 
quan  vam  entrà  a  Moscou  victoriosos. 
Coneixeu  nostre  escut?  Àliga  blanca; 
a  una  grapa  el  llorer,  a  l'altra,  el  roure, 
y  un  gran  fons  de  rojor.  Sang  y  puresa. 
Cor  y  esperit  són,  dels  colors,  el  símbol. 
Vol  dï  això  que  tenim,  els  polonesos, 
el  cor  ardent  y  somrisenta  l'ànima. 

Capità 
Perdreu  el  plet. 

Sergi 

Cah!  No.  S'ha  abusat  massa 
de  la  nostra  paciència!  El  jou  indigne 
fa  molts  anys  que'l  sofrim.  Es  la  resclosa 
que  un  dia's  romp  y  en  aigua  tot  s'anega. 
La  fera  no  vol  èsse  inquietada. 
La  prudència  del  poble,  en  aquets  cassos, 
se  torna  ira,  y  rès  tem  ni  rès  l'atura. 
La  revolta  es  ja  franca  y  decidida. 
iQuè  hi  fa  que  en  l'enemiga  soldadesca, 
mercenària  gentussa  sens  vergonya, 
s'hi  trobi  lo  pitjor  de  cada  casa? 
Més  goig,  encara,   a  l'enfonsals'hi  l'eina, 
sabé  un  que,  si'ls  envia  a  l'altre  barri, 
l'humanitat  no  perderà  gran  cosa. 

Capità 

Ja  sabeu,   desditxat,  vostres  paraules 
lo  que  poden  costarvos? 

Sergi 

Què?  la  vida?... 
Sant  cristià!  què  dieu!  Ben  poca  cosa, 
la  vida  de  un  mortal!  Si  el  cas  arriba, 
<mo  la  doneu  vosaltres,  en  defensa 
de  vostra  emperatriu?...  Be  pot  jugàrsela 
un  miser  segador  per  la  justícia 
y  per  la  llibertat  de  tot  un  poble! 

(Entren,  j>er  l'escala,  Gran  Duc  y  General,  Oficial  i. 
se'n  va  fel  fons.) 


ESCENA  IV 
Capità,  Sergi,  Gran  Duc  y  General 

General  (a  Gran  Duc) 
Es  incendi,  Gran  Duc! 

Gran  Duc 

Si,  si,...  es  incendi! 

General 
Y  eren  trets  de  fusell  lo  que  ara  oíem. 

Gran  Duc 
La  guerra  es  inminent. 

General 

Des'que  són  fóra 
els  sacerdots,  crec  que  '1  perill  aumenta. 

Gran  Duc 

Deixemlos  y  que  sia  '1  que  Deu  vulga. 

Qualsevol,  al  sentirlos,  pensaria 

que  tot,  mal  y  remei  y  lluita  y  calma 

depenen  de  ses   mans...   Pretenciosos! 
Ab  les  seves  raons  amaguen  l'odi, 
que  en  sa  boca  hi  fa  niu  l'hipocresia. 

General 
Es  cert,  Senyor. 

Gran  Duc 

Però  la  seva  audàcia 
no  m'ha  de  fè  esmenar  cap  dels  projectes. 

(S'asseu  a  la  taula  y  's  disposa  a  escriure.  Sergi  no 
para  de  mirar  lo  fixament.) 

Sergi    (apart) 
(Verm  verinós!...  Mireuse'l  com  tremola!) 

Gran  Duc  (a  General) 

Ja  prou  contemplacions! 

(Mostrant  un  paper.) 

Lletra  rebuda 
del  Mariscal  i veieu?...  No  pot  pas  ésser 
més  clara  y  terminant. 

General  (llegint) 

«Vui  qu'això  acabi. 
Repressió  y  repressió.» 

Gran  Duc 

Tal  la  consigna. 
Ja  que  no  'Is  puc  manar,  no  vui  sisquera 
que  sia  dit  que  'Is  prego  o  que  'Is  suplico. 
No  volen  secundarme  en  la  batalla? 
Tampoc  vui  agrairlos  la  victorià. 

(Escriu.) 

General  (à  Capità) 
S'han  tancat  ja  'Is  portals? 

Capità 


S'ha  donat  l'orde 
y  's  compleix,  però  aquesta  providencia 
ha  irritat  més  els  ànims.  No  seria 
d'extranyar  que  a  hores  d'ara  Poliatownaè 
semblés  d'un  cap  a  l'altre  una  foguera. 


ESCENA  V 

Capità,  Sergi,  Gran  Duc,  General 
y  Oficials  2.  y  i. 


Oficial  2.  (baix  a  Capità) 
Capità:  estan  perduts! 

Capità 
Qui?     » 

Oficial  2. 

Els  de  la  guardià. 

(Capità  se'n  va  pel  fons  apyesuradament.  El  Gran 
Duc  deixa  d'escriurer.  —  Al  General.) 

Pels  voltants  del  Zamek,  ja  la  revolta 
ha  arribat  a  un  extrem  insostenible. 
Davant  d'un  escamot  de  gent  armada, 
un  paisà  ardit  cridava  ab  la  veu  ronca: 
«Mori  el  Gran  Duc!»  «Que  mori!»  responien 
a  chor  tots  els  demés.  «Volem  la  testa 
del  traidor  de  Polònia!» 

(Se  senten  uns  quants  trets  de  canó.) 

Sergi  (apart) 

Ah,  quin  mal  trago! 

Oficial  2. 
Sentiu?  Trets  de  canó. 

General  (a  Gran  Duc) 

Ja'l  foc  esclata. 
Retireuvos,  Senyor;  ha  arribat  l'hora. 

Gran  Duc 
No  hi  ha  salvació,  doncs? 

General 
No. 

Oficial  2. 

Tot  es  inútil. 
Són  les  nostres   descargues   formidables, 
mes  se  fa  ja  impossible  '1  reduirlos. 
No  respecten  pas  res:  palaus  y  temples 
seran  molt  aviat  un  munt  de  runes. 
La  pietat  ha  desertat.  Les  portes 
de  la  presó  han  caigut  estabellades. 
Brandant  a  bras  alsat  les  dalles  lluentes, 
com  parques  infernals,  fets  unes  fúries, 
els  segadors  avansen  victoriosos. 

Gran  Duc 
La  desfeta  es  extensa,  doncs? 

Oficial  2. 

Horrible! 
Veus  de  terror  els  uns,  clams  de  venjansa 
els  altres,  van  creixent  febre  y  angoixa. 

General 

Es  que  l'espant,  la  confusió  y  el  dupte 
s'apoderen  dels  nostres? 


sinó  la  mort. 


Oficial  2. 

Ja    no    esperen 

Gran  Duc 

Tots,    preparemnos 
a  morir  dignament. 

General 
Oh,  ràbia! 

Gran  Duc 

Digues: 
han  entrat  al  palau? 

Oficial  2. 

Fetes  estelles 
han  caigut  ja  les  portes  y  ara  volen 
calarhi  foc.  Com  a  lleons,  hi  entraren. 

(Trets  de  canó  més  aprop.) 

Y,  al  comprobar,  llavors,  que  vos  no  hi  éreu, 
quina  ira  no  han  sentit! 

Oficial  i.    (entrant) 

Terrible  lluita! 
No  podeu  perdre  temps,  Gran  Duc.  El  poble 
està  a  punt  de  assaltar  la  fortalesa. 
(Oficial  2.,  se'n  va  pel  fons.) 
El  baluart  de  llevant  ja  es  d'ells. 

General 

Com? 

Gran  Duc 
Dintre? 


General 


Però,  y  l'avís? 


Gran  Duc 
Y  el  corn? 

Oficial  i. 

Es  cert!  Què  esperen? 

Capità  (entrant) 
Impossible!...   Han  guanyat. 

General 
Gran  Duc! 

Capità 
Salveuvos! 

Sergi   (apart) 

No  'Is  hi  donen  ni  temps  de  persignarse! 
Tan  mateix  es  crudel,  ab  ells,  la  xusma! 

Gran  Duc 
El  meu  fill!...  el  meu  fill!... 

Capità 

Rès  heu  de  témer 
per  vostre  fill,  senyor. 

Oficial  i. 

Fa  poca  estona, 
ha  embarcat  felisment;  però  les  bales 
dels  mils  sediciosos  que  sospiten 
que  os  amagueu  aquí,  la  nau  alcansen 
no  deixant  que  s'apropi  a  la  ribera 
el  llaud  salvador. 

Gran  Duc 
Oh,   Deu!...   Com  fujo?... 

General 
Itentemho,  no  obstant.  Veniu!  Seguiume! 

(General  y  Gran  Duc  fugen  per  la  porta  esquerra, 
seguits  de  Oficial  i.) 

ESCENA  VI 
Capità,  Sergi,  Oficial  2.  y  Agna  Lemnitz 


(Agna  Lemnitz,  dona  del  poble,  entra  afollada,  plena 
de  terror  y  ab  el  sofriment  al  rostre,  seguida  de  Ofi- 
cial 2.  Al  adonar  se  de  Sergi,  s'esglaia   encara  més 
y  s'arrauleix  cap  a  la  banda  esquerra.) 

Oficial,  2.  (a  Capità) 

Morta  de  pó,  han  trobat  aquesta  dóna 
vora  el  portal  del  Baluart. 

(Se  'n  entoma  a  la  porta  del  fons  pera  vigilar  a  fora 
y  dona  ordres  a  dos  soldats  que  guarden  la  porta.) 
(Sergi  guaita  recelosament  à  Agna  Lemnitz.) 

Capità  (a  Agna  Lemnitz) 

Alseuvos. 
Qui  sóu  y  d'ont  sortiu? 

Agna 

Pietat! 

Capità 
Depressa! 

Agna 
Me  dic  Agna  Lemnitz...  Só  filla  d' Àustria... 

Sergi  (apart) 
De  la  terra  dels  llops  que'ns  han  fet  presa... 

Agna 

El  meu  pobre  marit...  ell...  l'únic  home 
company  fidel  de  ma  atsarosa  vida 
acaba  de  mori  en  crudel  martiri 
a  mans  d'aquestes  feres... 

(Signant  a  Sergi.) 

Què  dic,  feres? 
No,qu'elles  tenen  cor;  un  tigre  hauria 
sentit  més  compassió... 

Sergi   (apart) 

ha.  gata-moixa! 

Capità 
Què  volíeu?...  Digueu! 

Oficial  2.  (alarmat,  desde'l  fons) 
Capità! 

Veu  llunyana 
Alerta! 

Agna 

Molt  aviat  seré  mare...  Estic  als  últims... 
Jo  os  suplico,  Senyo... 

Veu  propera 
Alerta! 

Oficial  2. 
(Avansant  a  primer  terme,   a   Capità,  rapidíssim  y 
ab  gran  ansietat.) 

Salvemnos! 

Agna 

Doneume  aculliment  en  l'hora  tràgica! 
Un  trist  reco  ont  les  dalles  no  hi  arribin... 

Capità 
Impossible  ampararvos,  bona  dóna. 

Oficial  2. 

En  mal  lloc  heu  vingut  a  cercar  vida! 
(Oficial  2.,  se  'n  va  escapat  per  la  porta  de  l'esquerra.) 

Agna 

(Als  peus  del  Capità,  ab  gran  desesperació.) 

Pel  meu  pobre  fillet  que  en  mi  batega, 

os  prego  'm  reculliu...  Que  ane  mi'm  matin 

no  se  m'endona  res;  mes,  llensarien 

ab  mon  cos,  a  les  turbes,  l'ignocencia... 

(Més  trets  de  canó.) 

Capità 

No  es  hora,  ara,  de  planys,  desventurada. 

Salveuvos  com  pogueu! 
(Se  desprèn  de  Agna  Lemnitz  y  's  dirigeix  al  fons.) 

Soldats!   La  porta! 

Que  's  defensi  de  ferm,  fent  resistència 

fins  a  morir,  -si  cal. 
(Se  'n  va  escapat  per  l'esquerra.) 


ESCENA  VII 
Sergi  Padlowski  y  Agna  Lemnitz 

Agna    (plena    de    terror) 

Verge  Santíssima!... 
Y  'm  deixen  sol  ab  ell!...  ab  aquet  monstre, 
escorpí  del  infern  que  un  llamp  s'endugui! 

Sergi 
Què  sabs  tu  qui  es  el  monstre,  llengua  llarga! 

Agna 

(Volguentse  amparar  ab  els  soldats.) 

Els  guàrdies!... 

Sergi 

(Agafantla  per  un  bras.) 

Vina  aqui! 

Agna 

No!...   No   'm  fereixis, 
per  Deu! 

Sergi 
No,...  si  no'n  mato,  jo,  de  dones. 

Agna 

L'has  sentit  el  meu  plany?...  Haig  de  ser  mare 
molt  aviat... 

Sergi 

Be  'n  tens  sort,  que  ja  'm  venien 
temptacions  de... 

(L'amenassa.) 
Agna 

Per  Deu! 

Sergi 

Y  doncs,...  llenguda? 
Si  tanta  pena  sents,  perquè  t'esbraves 
llensant  imprecacions?...  Més  val  que  resis!... 

Agna 

Pel  meu  pobre  filló,  deixa'm  que  visqui... 
Pietat  per  ell,  pietat!  Misericòrdia 
per  l'angelet  que  no  ha  nascut  encara! 

Sergi 
Y  qui  era,  '1  teu  marit? 

Agna 

Qui  era?...   Qui  havia 
de  se!...  Un  pobre,  com  tu. 

Sergi 

Si? 

Agna 

Honrat  y  digne... 
tant  com  tu;  sinó  més. 

Sergi 

Tant  com  jo;  'm  basta. 

Agna 

Y  sens  altre  pecat  ni  altre  defecte 

(que  es  defecte  y  pecat,  segons  vosaltres) 
que  haver  nascut  en  terres  extrangeres. 

Y  per  xó,  me  l'han  mort?...  Per  xò,  li  donen 
un   afrentós  martiri?...   per  xó?...   digues!... 
Oh,  malehida  guerra,  que  ets  ingrata! 

Sergi 
Si,...  es  just,  el  sofriment. 

Agna 

Ho  reconeixes? 

Sergi 

La  teva  indignació  també  es  ben  justa, 

si  's  mira  fredament...  Tant  com  la  nostra! 

Agna 
Ah!...  Tens  cor,  tan  mateix? 

Sergi 

Serà  que,   al  dirme 

que  has  de  ser  mare  aviat,  un  broll  d'idees 
m'ha  fet  pensà  en  la  meva...  que  ja  es  morta. 

(Molt  emocionat,  se  posa  els  dits  de  la  ma  dreta  als 
llavis  y  envia  un  petó  al  cel.) 

Agna  (apart) 
Gràcies,  Deu  meu,  que  un  raig  d'amor  li  envies! 

Sergi 
(Després  d'una  curta  pausa,  s'hi  acosta  compassiu.) 

Com  deu  pati  en'questa  hora  la  teva  ànima 

repartint  el  dolor  tota  amorosa 

entre  un  mort  y  un  nonat!...  Te  compadeixo! 

Agna  (asserenantse) 
Ja  no  'm  tens  odi,  doncs?... 

Sergi 

No,   pobra  viuda! 
Que  poc  coneixes  el  meu  cor!...  Dius  odi? 
Si  no  'n  tinc  ni  als  butxins!...  Fins  a  n'ells  planyo. 

(Ab  energia.) 

Odi  el  sento,  y  ben  ferm,  contra  les  gestes 

dels   opressors   malvats,   dels  poderosos; 

odi  tinc  als  governs  de  tirania, 

però,  ane  tu,  que  ets  carn  de  carn  del  poble, 

que  ets  tan  pobre  com  jo  y  com  jo  ets  esclava 

del   egoisme    humà?    No,    criatura! 

Ane  tu,  nó...  Si  ab  sang  de  ma  ferida 

batejaria  ara  mateix  els  llassos 

de  la  nostra  amistat,  de  la  misèria 

y  l'infortuni  nostres! 

Agna  (ab  extranyesa) 
Cert? 

Sergi 

Certíssim! 
Tu  ets  forastera,  si,  però  ets  vinguda 

a  compartí  ab  nosaltres  la  pobresa... 

El  pa  y  el  vi  ab  tu  rai,  ja  vui  partirme'ls; 

mai  ab  aquets  superbs  que,  plens  d'astucia, 

venen,  cobdiciosos,  en  mal  hora, 

a  xuclarse  la  suor  dels  que  treballen. 

Agna 
Y  <:ets  tu,  qui  'm  plany? 

Sergi 
Jo,  soc. 

Agna 

Y   com  no   vesses 
en  mon  cos  ta  venjansa? 

Sergi 
Tranquilisa't! 

Agna 

Es  que  la  sang  dels  enemics  que  't  volten 
no  't  fa  sed  com  als  altres? 

Sergi 

Austriaca, 
l'amor  patri  no  es  pas  lo  que  tu  't  penses. 
No  ve  tot  de  la  sang...  vols  fer  la  prova? 
Deixa  que  aquet  fill  teu,  plansó  de  vida 
que    dús    tan    amorosa    a   les   entranyes 
y  es  sang  de  foraster  —  sang  extrangera!  - 
besi  la  llum  del  sol  aquí,  a  Polònia, 
en  aquet  gran  ducat,  en'questa  banda 
dels  Càrpats  gegantins.  Deixa'l  que  neixi; 
deixa'l  que  neixi  aquí,  en  la  malhaurada 
terra  de  promissió,  aixoplug  d'ineptes, 
jquina  visió  tindràs,  consoladora! 
Deixa  que,  a  son  redós,  trastegi  dies 
y  mesos  y  anys,  jugant  ab  la  mainada, 
arrelant  afeccions  santes  y  pures, 
coneixent  del  amor  tots  els  matisos, 

veuràs  com  ton  infant,   ab  inconsciència 

primerament,  més  tart  conscient,  fet  home, 

estimarà  les  glòries  de  la  terra 

que  haurà  estat  son  bressol,  y,  al  adaptarsc'n 

els  usos  y  costums  dels  que  hi  conviuen, 

la  parla  y  fins  l'ambient  li  seran  propis. 

Estimarà  eixes  coses,  que  per  santes 

tindrà  molt  aviat  y  vindrà  un  dia 

en  que  trobarà  extrany  que  tu,  sa  mare, 

no  sols  no  les  estimis  y  respectis, 

sinó  que  les  denigris  fentne  mofa. 

(Anant  cap  al  mirador.) 
No  's  compon  sols  de  sang,  oh,  no,  una  rassa, 
que  es  tradició,  ademés,  y  experiència; 
llar  y  treball  y  amor...  y  tantes  coses... 
que  no  saben  que  són,  els  aixuts  d'ànima, 
ni  les  podran  capir  mai  de  la  vida. 
(Sorprès  per  lo  que  veu  en  la  llunyania,    fa  senya  a 
Agna  pera  que  i  vagi  a  guaitar.) 
Dolsa  enemiga  meva,...   atansa't,  guaita... 
La  veus,  dalt  del  rocam,  l'ombra  fatídica? 

Agna 

(Guaitant   esglaiada.) 
Bs  el  Gran  Duc! 

Sergi 

Gran  Duc...  abans,  ho  era. 
Ara  es  un  trist  mortal,  més  trist  que  'Is  altres. 

Agna 

A  la  llum  de  les  teies,  sis  dels  vostres 
el  cerquen  ab  dalè... 

Sergi 

Es,  de  la  tragèdia, 


l'epíleg  imminent. 


Agna 


Les   naus  s'allunyen.. 
Ja  cau  desvanescut...  L'aconsegueixen. 

Sergi 

Bon  cop  de  dalla  an  ell,  y  per  l'espatlla, 
com  a  traidor  que  ha  estat! 

Agna 
(Ab  un  crit  d'esglai,  per  lo  que  veu.) 

Horror! 

Sergi 

Ni  un  xiscle! 

Agna  (a  Sergi) 

Assassins! 

Sergi 

Venjadors!...    Aixís   acaben 
l'ambició  y  l'orgull  dels  cucs  de  terra. 

Agna 
Sia  pel  vostre  afront,  fills  de  Polònia! 

Sergi 

Sia  pel  sant  amor  dels  uns  y  els  altres! 
(Gran  remor  de  veus  y  crits  que  s'apropen.) 

Daixaire   i.    (Desde  fóra) 
A  fóra  els  invasors!...  A  fóra  els  lladres! 

Sergi 
Oh,  santa  indignació,   alabada  síes! 

Dallaire  i. 
Guerra  a  mort  als  tirans! 

Agna 

Oh!  venen! 

Sergi 
(Contestant  al  crit  de  fóra.) 

Guerra! 


Dallaire  i. 
Visca  la  llibertat! 

Moltes    veus 

Visca! 
(Els  soldats  del  fons  apunten  ab  l'arma.) 

Sergi  (pels  soldats) 

No! 

(Els  soldats  disparen.) 

Ah,  cínics! 

(Un  gran  escamot  de  segadors  y  gent  del  poble,  duent 
una  bandera  blanca  y  roja  y  armats  de  fals  y  dalles, 
invadeixen  la  escena.  Els  segadors  primers,  al  entrar, 
fereixen  als  soldats,  que  cauen  morts.) 


ESCENA  ULTIMA 

Sergi,  Agna,  Dallaires  i.,  2.  y  3.,  y  gent  del 
poble  ab  altres  dallaires. 


Sergi  (a  Dallaire  1.) 
La  revolta,  com  va? 

Daixaire  i. 

No  com  voldríem. 
Nostre  cap-devanter,  el  gran  Kosciusko 
ha  caigut  malferit,  a  Maciovice. 

Daleaire  2. 
El  crim  clama  venjansa. 

Sergi 
Avant,  dallaires! 

Daelaire  i. 

Els  cossacs  que  en  la  testa  '1  colpejaren 
han  dit  que,  un  cop  vensut,  exclamà  l'hèroe: 
«Finis  Polonise!» 

Sergi 

No!...   Això  no  es  possible! 
En  boca  de  un  valent  fora  blasfèmia, 
y  en  Kosciusko  es  valent.  Ni  que  m'ho  jurin, 
ho  crec.  Som  espartans!  Viurà  Polònia 
mentres  resti  abrassat  a  sa  bandera 
un  tan  sols  dels  seus  fills. 

Dallaire  3. 
Companys,  venjansa! 

Dallaire  i. 
Mori  el  Gran  Duc,  nostre  butxí! 

Sergi 

No...    Ho  sento, 
però  heu  fet  tart,  minyons.  «Deu  el  perdoni» 
haveu  de  dir,  si  acas,  que  sa  supèrbia 
ha  pagat  ja  ab  la  vida. 

Tots    (ab  un  crit  de  joia) 
Ah! 

DALLAIRE   2. 

(Per  Agna.) 

Doncs  que  morin 
ab  ell  els  forasters! 

Agna 

(Corpresa  d'esglai  y  de  por,  arraulintse.) 

Pietat! 

Sergi   (a  Agna) 

No  temis. 
(Als  Dallaires.) 
La  coneixeu,  potser? 

Dallaire  3. 

Si!  Es  austriaca! 

Sergi 
Es  austriaca?  y  qué? 

Dallaire  i. 

Que    mori! 

Sergi 

Enrera! 
Qui  es  el  valent  que  gosarà  feriria? 

Dallaire  2 
A  mort,  també,  els  austríacs! 

Agna 
Pietat! 

Dallaire  i. 

Que   mori! 

Sergi 
Enrera,  os  torno  a  dir,  mala  negada! 

Tots  (a  chor) 
Que  mori!  Sí! 

Sergi 
Deixèula,  aquesta  dóna! 

I/esperansa  esclafeu  matant  an  ella! 
Du  una  ànima  viventa  a  les  entranyes! 

Dallaire  i. 
Úna  herència  de  dol  més,  per  Polònia! 

Sergi  (a  Dallaire  i.) 

De  dol,  dius?...  y  per  què?  Potsè'ns  espera 
un  per  vindré  d'amor!...   <;qui  ho  sab  què  hi  porta? 
(signant  a  i '  espitllera-mirador  per  ont  comensa  a  veu- 
re's clarejar  l'auba.) 

Guaiteu  enllà,   companys.   La  llmryanía 
s'aclareix  per  moments...   Veieu?   Es  l'auba. 
Vesllums  de  sang  hi  ha  en  sa  rojor.  Què  implica! 
Darrera  d'eixa  sang  potser  s'aixequi 
un  sol  de  germanor  que,  a  la  vegada 
que  encengui  els  cors  humans,  arbori  els  pobles 
que  viuen  oprimits  damunt  la  terra. 

Dallaire  i. 
i  Dret  al  Sol,  doncs! 
(Els  dallaires  se'n  van  per  l'esquerra.) 

Sergi 
Si,  tots!... 

Agna 
(Als  peus  de  Sergi,  ab  pro  fon  agraïment.) 

Mercès,  dallaire! 

'  Sergi 

Les  mercès  a  ton  fill,  dolsa  enemiga, 
Es  ell,  qui  t'ha  salvat;  ell,  l'esperansa 
que  a  ml'm  dona  dalit  per'  cridà  ab  forsa: 
Visca  la  llibertat  de  nostra  terra! 


Telo  ràpid 

